মুক্তাগাছা পৌর এলাকার নতুন বাজার বুধবার হাটের দিন এ দুর্ভোগ দিনভর পোহাতে হয় ভুক্তভোগীদের। জানা যায়, নতুন বাজার সংলগ্ন সদর হাসপাতাল, বিভাগীয় স্কাউট, ফায়ার সার্ভিস, পুলিশ ফাঁড়ি, কৃষি প্রশিক্ষণ ইনস্টিটিউট, হাজী কাশেম আলী ডিগ্রি মহিলা কলেজ, হাইস্কুল, ২টি প্রাথমিক বিদ্যালয়, মাদ্রাসা, এতিমখানা, মসজিদ, মন্দির, পৌর মহা শ্মশানসহ বিভিন্ন গুরুত্বপূর্ণ প্রতিষ্ঠান রয়েছে । সরেজমিনে দেখা যায়, ময়মনসিংহ-উত্তরবঙ্গ, মুক্তাগাছা-ঢাকা মহাসড়কের পাশে কখনও মহাসড়কের উপর হাট-বাজার বসে। গরু-ছাগল,  হাঁস-মুরগী, বাস-কাঠ, ধান-চাল, পাট, নার্সারি বৃক্ষ চারা, বাঁশ শিল্প সামগ্রী, পেঁয়াজ-রসুন, জামা-কাপড় ছাড়াও কবিরাজরা তাবিজ-কবজ বিক্রির পশরা বসায় সড়কে। এ মহাসড়ক দিয়ে প্রতিদিন প্রাইভেট কার , মাইক্রোবাস, বাস, ট্রাকসহ হাজার হাজার যানবাহন প্রতিদিন চলাচল করে থাকে।